KOMISIJOS REGLAMENTAS (EB) Nr. 970/2006
2006 m. birželio 29 d.
iš dalies keičiantis Reglamentą (EB) Nr. 2305/2003, atidarantį miežių importo iš trečiųjų šalių tarifines kvotas ir numatantį jų administravimą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (1), ypač į jo 12 straipsnio 1 dalį,
kadangi:
(1)
Tarybos sprendimu 2006/333/EB (2) patvirtintame Europos bendrijos ir Jungtinių Amerikos Valstijų susitarime pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) (3) XXIV straipsnio 6 dalį ir XXVIII straipsnį numatoma 6 215 tonų padidinti miežių tarifinės kvotos kiekį.
(2)
Komisijos reglamentu (EB) Nr. 2305/2003 (4) pradedama naudoti miežių Bendrijos tarifinė kvota. Reikia įgyvendinti Sprendimu 2006/333/EB patvirtintą susitarimą padidinant šios kvotos kiekius.
(3)
Siekiant supaprastinimo reikia panaikinti pasenusias Reglamento (EB) Nr. 2305/2003 nuostatas, susijusias su 2004 m.
(4)
Kad būtų aiškiau, reikėtų patikslinti, jog importo licencijų paraiškos turi būti pateiktos vėliausia pirmadienį, bet tai nereiškia, kad jų negalima pateikti anksčiau.
(5)
Siekiant modernizuoti administravimo sistemą, reikėtų numatyti, kad Komisijai reikalinga informacija būtų perduodama elektroniniu būdu.
(6)
Siekiant aiškumo sąvoką „mažinimo koeficientas“ taip pat reikėtų pakeisti sąvoka „paskirstymo koeficientas“.
(7)
Todėl Reglamentą (EB) Nr. 2305/2003 reikėtų atitinkamai iš dalies pakeisti.
(8)
Kadangi Sprendimu 2006/333/EB patvirtintame susitarime numatyta įgyvendinimo data yra 2006 m. liepos 1 d., reikėtų, kad šis reglamentas įsigaliotų jo paskelbimo Europos Sąjungos oficialiajame leidinyje dieną.
(9)
Šiame reglamente numatytos priemonės atitinka Javų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2305/2003 iš dalies keičiamas taip:
1)
1 straipsnis pakeičiamas šiuo tekstu:
„1 straipsnis
1. Pradedama naudoti 306 215 tonų miežių, kurių KN kodas 1003 00, importo tarifinė kvota (eilės numeris 09.4126).
2. Tarifinė kvota pradedama naudoti kiekvienų metų sausio 1 d. Pagal tarifinę kvotą importuojamų produktų muitas yra 16 EUR už toną.
Šiame reglamente nurodytų produktų importui, kuris viršija šio straipsnio 1 dalyje numatytą kiekį, taikoma Reglamento (EB) Nr. 1784/2003 10 straipsnio 1 dalis.“;
2)
3 straipsnis iš dalies keičiamas taip:
a)
1 dalis iš dalies keičiama taip:
i)
pirma pastraipa pakeičiama taip:
„1. Importo licencijų paraiškos pateikiamos valstybių narių kompetentingoms institucijoms kiekvieną savaitę, ne vėliau kaip iki pirmadienio 13.00 val. Briuselio laiku.“;
ii)
trečia pastraipa išbraukiama;
b)
2 dalies pirmos pastraipos pirmas sakinys pakeičiamas taip:
„2. Paskutinę licencijų paraiškų pateikimo dieną ne vėliau kaip 18.00 val. Briuselio laiku kompetentingos institucijos elektroniniu būdu siunčia Komisijai pranešimą pagal šio reglamento priede pateiktą pavyzdį ir nurodo bendrą kiekį, kuris apskaičiuojamas sudėjus visus importo licencijų paraiškose nurodytus kiekius.“;
c)
3 dalis pakeičiama taip:
„3. Kai visų nuo metų pradžios paskirtų kiekių ir 2 dalyje minimo kiekio suma viršija nagrinėjamų metų kvotą, Komisija ne vėliau kaip trečią darbo dieną po paskutinės paraiškų pateikimo dienos nustato prašomam kiekiui taikytiną paskirstymo koeficientą.“;
d)
4 dalies pirmas sakinys pakeičiamas taip:
„Nepažeidžiant 3 dalies, licencijos išduodamos ketvirtą darbo dieną nuo paskutinės paraiškų pateikimo dienos.“.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2006 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. birželio 29 d.